system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Daneș, Mureș?
assistant
Daneș (în dialectul săsesc Dunesdref, în , în ) este satul de reședință al comunei cu același nume din județul Mureș, Transilvania, România.

Istoric 

Satul a fost atestat documentar în anul 1343 cu numele de Danus.

Numele a suferit schimbări în timp, apărând în diferite documente după cum urmează:
 1348 Danus; Vila St. Dyonisii [Denis] 
 1393 Dansdorf, Dansdorff 
 1500 Danis 
 1503 Donnesdorf, Donnesdorff 
 1504 Donnydorff 
 1507 Donydorff; Donysdorff; Dunesdref 
 1532 Dunesdorf 
 1671 Danos

În octombrie 1661 satul este pustiit, iar tătarii răpesc țăranii de pe câmp, astfel că în 1663 se mai recenzau numai 3 gospodării.

Pentru a repopula localitatea pustiită de războaie și ciumă, sașii au hotărât pe la 1668 să admită și stabilirea românilor în sat, în 1668 instalându-se un preot român.

La recensământul din 1671 se consemnează 7 gospodari (=cives) sași și 28 de gospodari români, un sas chiriaș, cinci români chiriași (care nu posedau gospodărie proprie) și trei văduve.

Localizare 
Satul se întinde pe râul Târnava Mare la vărsarea pârâului Criș în Târnava Mare. Se află pe drumul național DN 14 Sighișoara-Mediaș, în imediată apropiere de Sighișoara.

Populație 
 În 1850 au fost înregistrați 1265 locuitori
 În 1910 1607 locuitori
 În 1930 1619 locuitori, dintre care 1275 români, 309 germani, 26 maghiari și 9 evrei

Personalități
 Ioan Ilioviciu (1891 - 1970), deputat în Marea Adunare Națională de la Alba Iulia 1918
 Iosif Tilicea (1872 - 1943), deputat în Marea Adunare Națională de la Alba Iulia 1918
 Zaharie Tilicea (1856 - 1931), deputat în Marea Adunare Națională de la Alba Iulia 1918
 Baier Hermann Andrei - născut în satul Daneș la : n. 7 mai 1930 - d.        ) profesor de matematică, Director al Liceului ”Joseph Haltrich”  - Sighișoara (1978-1987-1990-2004).S-a  implicat în viața culturală a Sighișoarei, conducător al Corului de cameră al Casei de Cultură Sighișoara, prezentând programe în comunele și orașele cu populație săsească. A efectuat turnee în Germania, Austria, Ungaria, Elveția și Italia. În 1997 i se acordă titlul de Cetățean de onoare a municipiului Sighișoara.

Monumente
 Biserica evanghelică fortificată din Daneș
 Biserica „Sfântul Nicolae” din Daneș

Galerie de imagini

Referințe

Legături externe 
 Die Gemeinde Dunesdorf in Siebenbürgen
 Dicționar de localități din Transilvania 
 Plimbare virtuala prin Danes
 Biserica fortificată

Vezi și 
 Lista monumentelor istorice din județul Mureș
 Biserici fortificate din Transilvania

Daneș, Daneș